《车碌碌》
元代·何中

车碌碌，车上行人雪中宿。三更驱驴声陆续，顿憾肝肠眩心目。

霜棱飞刀风激镞，荒邮无烟抱空腹。橐驼不收马成簇，暗里低心避群牧。

望断海光上东旭，木末天低星煜煜。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。